Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?urlurid=2013784), [78/13 – popr.](http://www.uradni-list.si/1/objava.jsp?urlurid=20132826), 47/15-ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296) in [15/17](http://www.uradni-list.si/1/objava.jsp?sop=2017-01-0741) – odl. US) Ministrstvo za finance objavlja javno objavo za strokovno tehnično delovno mesto:

**KNJIGOVODJA V** v Direktoratu za javno računovodstvo, Sektorju za analitične računovodske evidence, Oddelku saldakontov kupcev in dobaviteljev (št. DM: 9319)

Pogoji za opravljanje dela:

* srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba,
* najmanj 6 mesecev delovnih izkušenj.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Prijava mora vsebovati:

* pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
* pisno izjavo kandidata o vseh dosedanjih zaposlitvah, v kateri kandidat navede datum (dan, mesec in leto) sklenitve in datum (dan, mesec in leto) prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu;
* pisno izjavo kandidata o zahtevani stopnji izobrazbe na delovnih mestih na katerih je opravljal delo pri posameznem delodajalcu.

Obravnavali bomo samo pravočasne in popolne vloge. Nepopolne vloge ne bodo uvrščene v izbirni postopek.

Naloge, ki se opravljajo na tem delovnem mestu so:

* vodenje analitične evidence,
* priprava zahtevkov za izplačilo iz proračuna po namenu porabe sredstev in po dnevih zapadlosti,
* obveščanje proračunskih uporabnikov o evidentiranih spremembah v analitičnih evidencah,
* odgovornost za pripravo plačilnih nalogov in vodenje evidenc o izplačilih sredstev iz proračuna,
* usklajevanje analitične in sintetične evidence,
* usklajevanje dejanskega in knjižnega stanja ter terjatev in obveznosti,
* opravljanje drugih nalog po nalogu neposrednega vodje.

Z izbranim kandidatom bomo sklenili delovno razmerje za nedoločen čas s poskusno dobo 2 meseca, s polnim delovnim časom. Delo bo opravljal na Ministrstvu za finance, Direktoratu za javno računovodstvo, Sektorju zaanalitične računovodske evidence, Oddelku saldakontov kupcev in dobaviteljev, Vojkova 57, Ljubljana.

Kandidat vloži prijavo v pisni obliki **na priloženem obrazcu (vloga za zaposlitev)** v **osmih** dneh po objavi, na naslov: Ministrstvo za finance, Kadrovska služba, p.p. 644, 1001 Ljubljana ali na elektronski naslov: gp.mf@gov.si, pri čemer veljavnost prijave ni pogojena z elektronskim podpisom. Prijave lahko pošljete tudi po pošti z označbo “za javno objavo št. 1102-31/2019 Knjigovodja V v Direktoratu za javno računovodstvo, Sektorju za analitične računovodske evidence, Oddelku saldakontov kupcev in dobaviteljev (št. DM: 9319)

Neizbrane kandidate bomo o izboru pisno obvestili v osmih dneh po zaključenem postopku izbire. Obvestilo o končanem izbirnem postopku bo objavljeno na spletišču državne uprave gov.si.

Za dodatne informacije o izvedbi objave pokličite go. Natašo Lazović na številko (01) 369-6353 o delovnem področju razpisanega delovnega mesta pa go. Urška Por Filip. na številko (01) 369-6013

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.